Άγιος Γεώργιος Βοιωτίας

Ο Άγιος Γεώργιος είναι κωμόπολη του Δήμου Λεβαδέων στην Περιφερειακή Ενότητα Βοιωτίας της Περιφέρειας Στερεάς Ελλάδας. Σύμφωνα με την απογραφή του 2011, ο πληθυσμός του ανέρχεται σε 1.693 μόνιμους κατοίκους.

 Γενικά στοιχεία 
Ο Αη Γιώργης είναι κτισμένος στους πρόποδες του Ελικώνα, σε υψόμετρο 230 μέτρων, και βρίσκεται σε απόσταση 18 χιλιομέτρων νοτιοανατολικά της Λιβαδειάς.Μιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 20. Καλύπτεται με υπεραστική συγκοινωνία (ΚΤΕΛ) προς την Αθήνα, όπως και με αστική συγκοινωνία με τη Λιβαδειά. Ο Σιδηροδρομικός Σταθμός Αλαλκομενών απέχει περί τα 5 χιλιόμετρα από τον οικισμό.

Ο πληθυσμός του είναι κατά κύριο λόγο αγροτικός.

Στον οικισμό εδρεύει ο ποδοσφαιρικός σύλλογος Αθλητική Ένωση Πανγεωργικός, με επίσημο έτος ίδρυσης το 1950.

 Ιστορικά στοιχεία 
Ο Άγιος Γεώργιος φαίνεται να αναπτύχθηκε κατά τα τέλη του 18ου αιώνα όταν στην περιοχή εγκαταστάθηκαν κάτοικοι της Λιβαδειάς εξαιτίας μιας επιδημίας πανώλης που είχε ξεσπάσει στη βοιωτική πόλη. Το 1835, λίγα χρόνια μετά την ανεξαρτησία της Ελλάδας, είχε πληθυσμό 256 κατοίκων και από το 1876 μέχρι το 1912 υπήρξε έδρα του δήμου ΠέτραςΔιοικητικές μεταβολές ΟΤΑ. Στη συνέχεια απετέλεσε, μέχρι το 1997, έδρα κοινότηταςΦΕΚ 262Α - 31/08/1912. της επαρχίας Λεβαδείας, ενώ αργότερα, με την εφαρμογή του προγράμματος Καποδίστριας, ορίστηκε έδρα του Δήμου Κορώνειας. Από το 2011 υπάγεται στον καλλικρατικό Δήμο Λεβαδέων, ως έδρα της Δημοτικής Ενότητας Κορώνειας.

 Πορεία του πληθυσμούΕθνικό ίδρυμα ερευνών, Εξέλιξη πληθυσμού επαρχίας Λιβαδειάς 
Έτος1835186118791889189619071920192819401951196119711981199120012011Πληθ.2563965135891.1459491.0211.2361.8241.8752.1042.1862.1762.1702.0681.693

Παραπομπές

Κατηγορία:Κωμοπόλεις της περιφερειακής ενότητας Βοιωτίας
Κατηγορία:Δήμος Λεβαδέων